NEUVOSTON ASETUS (ETY) N:o 2204/90,

annettu 24 päivänä heinäkuuta 1990,

maito- ja maitotuotealan yhteistä markkinajärjestelyä koskevista täydentävistä yleisistä säännöistä juustojen osalta

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon(1),

ottaa huomioon talous- ja sosiaalikomitean lausunnon(2),

sekä katsoo, että

maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(3), sellaisena kuin se on viimeksi muutettuna asetuksella (ETY) N:o 3879/89(4), 11 artiklassa säädetään tuen myöntämisestä mainitun järjestelyn perustamisesta alkaen yhteisössä valmistetulle rasvattomalle maidolle, joka jalostetaan kaseiinin ja kaseinaattien valmistamiseksi; tämä myyntituki takaa kyseisille yhteisön tuottajille samanlaisen markkina-aseman kuin yhteisön ulkopuolisille kaseiinin ja kaseinaattien valmistajille, joiden tuotteita on saatavilla yhteisön markkinoilla maailmanmarkkinahintaan vahvistettujen tullimaksujen vuoksi,

maidontuotannon hallintojärjestelmän ja siihen liittyvän teknisen kehityksen vuoksi kaseiinien ja kaseinaattien käyttö on kehittynyt tuotteissa, joita varten tukea ei ollut alunperin tarkoitettu; nämä korvaavat toimet ovat vaikuttaneet maidon markkinoiden vakauteen; kilpailullisista syistä olisi välttämätöntä säilyttää riittävän tuen periaate ja samanaikaisesti toteuttaa toimenpiteet sen takaamiseksi, että tuen myöntäminen ei järkytä maidon markkinatasapainoa, ja että yhteisöstä peräisin olevat ja sen ulkopuoliset kaseiinit ja kaseinaatit saavat saman kohtelun,

toisaalta kaseiinit ja kaseinaatit, toisaalta juustot ovat ominaisuuksiltaan samankaltaisia ja mainitut korvaavat toimet ovat erityisen vahingollisia jäljempänä mainittujen tuotteiden osalta; tästä syystä yhteisön tasolla olisi säädettävä ainoastaan kaseiinien ja kaseinaattien käytöstä juustoissa,

tällaisen järjestelmän asianmukainen toimivuus edellyttää jäsenvaltioiden taholta valvontaa, jonka avulla taataan säädettyjen velvoitteiden noudattaminen; tällöin olisi säädettävä erityisesti valvontasäännöksiä sekä niihin liittyvistä seuraamuksista; näiden seuraamusten on oltava luonteeltaan sellaisia, että vähintään luvattomasta käytöstä saatu taloudellinen etu menettää merkityksensä,

ON ANTANUT TÄMÄN ASETUKSEN:

1 artikla

Kaseiinien ja kaseinaattien käyttöön juustojen valmistuksessa edellytetään luvan saamista ennakkoon, joka annetaan ainoastaan, jos tämä käyttö on tuotteiden valmistamisen välttämätön edellytys.

Komissio määrittää asetuksen (ETY) N:o 804/68 30 artiklassa säädettyä menettelyä noudattaen edellytykset, joiden mukaan jäsenvaltiot antavat luvat sekä sekoituksen enimmäisprosenttiosuudet määritettyjen puolueettomien perusteiden mukaisesti ottaen huomioon tekniseltä kannalta välttämättömät seikat.

2 artikla

Tässä asetuksessa tarkoitetaan:

a) 'juustoilla` CN-koodiin 0406 kuuluvia tuotteita, jotka valmistetaan yhteisön alueella;

b) 'kaseiineilla ja kaseinaateilla` CN-koodeihin 3501 1090 ja 3501 9090 kuuluvia tuotteita, jotka käytetään sellaisenaan tai seoksena.

3 artikla

1 Jäsenvaltioiden on perustettava hallinnollinen ja fyysinen valvontajärjestelmä, johon kuuluvat seuraavat toimenpiteet:

a) velvoite ilmoittaa valmistetut juustomäärät ja -tyypit sekä eri tuotteisiin lisätyt kaseiini- ja kaseinaattimäärät;

b) kunkin laitoksen velvoite pitää varastokirjanpitoa, josta voidaan erityisesti todeta valmistetut juustomäärät ja -tyypit, ostetut ja/tai valmistetut kaseiinien ja kaseinaattien määrät sekä niiden määräpaikka ja/tai käyttö;

c) säännölliset, ennalta ilmoittamatta paikalla tehtävät tarkastukset toisaalta varastokirjanpidon, toisaalta aiheellisten kaupallisten asiakirjojen kaseiiniin ja kaseinaattien käyttäjien ja fyysisten varastojen vastaavuudesta, jolloin tarkastus koskee edustavaa määrää a alakohdassa tarkoitettuja ilmoituksia niiden todenperäisyyden tarkastamiseksi.

2 Jäsenvaltioiden on annettava komissiolle tiedoksi toteutetut toimenpiteet sovellettaessa tätä asetusta sekä toimenpiteet, joiden avulla taataan asianosaisille kaseiinien ja kaseinaattien käyttäjille tiedottaminen näitä koskevista rangaistuksista tai hallinnollisista seuraamuksista, jos todetaan, että tämän asetuksen säännöksiä ei noudateta

- joko toteutettaessa 1 kohdan mukaisia toimenpiteitä,

- tai julkisten viranomaisten tarkastamissa laitoksissa, jotka valmistavat juustoja, mutta joilta ei edellytetä 1 kohdan säännösten noudattamista.

3 Luvatta käytettyjen kaseiinien tai kaseinaattien osalta peritään rasvattoman maitojauheen interventiohinnasta rasvattoman maidon arvon ja kaseiinien ja kaseinaattien markkinahinnan, korotettuna 10 prosentilla, erotus, sanotun kuitenkaan rajoittamatta kyseisen jäsenvaltion määräämiä seuraamuksia.

Nämä arvot todetaan asetuksen (ETY) N:o 804/68 30 artiklassa säädettyä menettelyä.

4 artikla

Tässä asetuksessa säädetyn järjestelmän yhden vuoden soveltamisen jälkeen komissio laatii kertomuksen tarvittaessa aiheellisin ehdotuksin tämän järjestelmän toimivuudesta ja vaikutuksesta.

5 artikla

Yksityiskohtaiset säännöt tämän asetuksen soveltamisesta säädetään asetuksen (ETY) N:o 804/68 30 artiklassa säädettyä menettelyä noudattaen.

6 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Sitä sovelletaan 15 päivästä lokakuuta 1990. Tähän päivään voimassa olevia säännöksiä, erityisesti kaseiiniksi ja kaseinaateiksi jalostetulle rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 987/68(5), sellaisena kuin se on viimeksi muutettuna asetuksella (ETY) N:o 1435/90(6), 2 artiklan 4 kohdan säännöksiä sovelletaan edelleen.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 24 päivänä heinäkuuta 1990.

Neuvoston puolesta

Puheenjohtaja

C. MANNINO

(1) Lausunto on annettu 13 päivänä heinäkuuta 1990

(2) Lausunto on annettu 4 päivänä heinäkuuta 1990

(3) EYVL N:o L 148, 28.6.1968, s. 13

(4) EYVL N:o L 378, 27.12.1989, s. 1

(5) EYVL N:o L 169, 18.7.1968, s. 6

(6) EYVL N:o L 138, 31.5.1990, s. 8